KÖZÖSSÉGI SZOLGÁLTATÁSOK FEJLESZTÉSE CSONGRÁD MEGYÉBEN

**Maroslele Községi Önkormányzat konzorciumi partnereivel támogatást nyert „Közösségi szolgáltatások fejlesztése Csongrád megyében” címmel. Az EFOP-1.5.3-16-2017-00025 számú, 432.739.969 Ft támogatási összegű, és 100%-os támogatási arányú projekt célja a minőségi humán közszolgáltatásokhoz való hozzáférés javítása, valamint a helyi esélyegyenlőségi programokban feltárt problémák komplex, a helyi közösségekre és erőforrásokra alapuló kezelését célzó területi hatókörű fejlesztési programok megvalósítása.**

A konzorciumot magában foglaló 9 településen – Maroslele, Apátfalva, Magyarcsanád, Kiszombor, Mindszent, Földeák, Óföldeák, Székkutas, Mártély – a következő 30 hónap során számos olyan programelem kerül megvalósításra, melyek célja a humán közszolgáltatások terén jelentkező szakemberhiány enyhítése: szervezetfejlesztések, képzések kerülnek lebonyolításra, valamint szakemberek foglalkoztatása valósul meg. A hátrányos helyzetű csoportok munkaerő-piacon való megjelenésének elősegítése érdekében munkaerőpiaci esélyeket javító képzések, kompetenciafejlesztés, mentorálás kerülnek megrendezésre. A helyi kisközösségek szerepének megerősítését közösségi napokkal, egészségszűrésekkel, sportrendezvényekkel, főzőklubokkal, generációs programokkal, oktatással kívánja támogatni a projekt. A vidék megtartó képességének erősítésére számos programelem kerül lebonyolításra: elkészül a Kistérségi kisokos, kidolgozásra kerül több településen a Fecskeház program, és sor kerül a közösségi közlekedés szervezésére is. A kultúrák közötti párbeszéd erősítését néptánc oktatás, egészségnapok, sportprogramok, kulturális események segítik.

A program tervezett fizikai befejezése 2020. június 30.

A projekt a Széchenyi 2020 program keretében valósul meg.

A projekt szerződéses összege: 432.739.969 Ft.

A projekt honlapján, a <https://marosleleefop153.hu/> oldalon folyamatosan frissülő, részletes információkat találhatnak.